Rosinka

Rosinka je potok na Hornom Považí, v okrese Žilina. Je to ľavostranný prítok Váhu a je tokom III. rádu. Potok Rosinka (v minulosti uvádzaný názov Višňovka) vyteká z Višňovskej doliny v Malej Fatre v povodí Váhu. Predstavuje unikátnu lokalitu s veľkou prírodnou zachovalosťou, s bohatým zastúpením viacerých vzácnych čistomilných druhov makrozoobentosu.

 Prameň 
Pramení v Lúčanskej Fatre na SZ úpätí vrchu Minčol () vo výške okolo Malá Fatra - Martinské hole, Letná turistická mapa 1:50 000, Vojenský kartografický ústav, š.p., Harmanec, 2000

 Opis toku 
Od prameňa tečie SZ smerom Višňovskou dolinou. V podobe bystriny sa asi po 3 km dostáva v nadmorskej výške cca  do Žilinskej kotliny a zároveň obce Višňové, kde priberá niekoľko menších prítokov. Jej tok vytvára prirodzenú nivu, kde je sústredená zástavba, rozširujúca sa v strede obce. Rosinka tu ešte priberá vody ľavostranného Mlynárovho potoka a pravostranného, nazývaného Jarok. Na konci Višňového je nadmorská výška  a znižuje sa aj sklon toku. Približne 7 km od prameňa sa tak bystrina spomaľuje a vteká do obce Rosina.

Tu je údolie potoka už široké a poskytuje priestor na rozvoj obce. Mierne kľukatým tokom sa v dolnej časti obce odkláňa od hlavnej cesty, vedúcej do Žiliny, aby v nadmorskej výške cca  opustila obec. V rovinatom prostredí ešte priberá ľavostrannú Malú vodu, jediný významnejší prítok v obci.

Po kilometri pokojného toku lúkami sa opäť dostáva do obytnej zástavby, teraz už žilinskej mestskej časti Trnové. Tu priberá pravostrannú Trnovku a vteká do časti Rosinky, ktoré sú predzvesťou jej konca. Rovinaté brehy tu vystupujú a Rosinka tu upraveným korytom zakončeným unikátnym vodopádom ústi priamo pod priehradným múrom Vodného diela Žilina do Váhu. Vody, pozberané na SZ svahoch Lúčanskej Malej Fatry odovzdáva najdlhšej slovenskej rieke po viac ako 10 km dlhom putovaní SZ smerom a prekonaní výškového rozdielu 600 metrov.

 Referencie 

 Iné projekty 

 Externé odkazy 
 Poloha ústia na turistickej mape

Kategória:Potoky na Slovensku
Kategória:Vodné toky v Lúčanskej Fatre
Kategória:Vodné toky v Žilinskej kotline
Kategória:Povodie Váhu
Kategória:Vodné toky v okrese Žilina
Kategória:Vodné toky v Žiline